Watergehalte ŉ tydbom – AfriForumArgieffoto Die burgerregte-organisasie AfriForum is bekommerd oor die swak bestuur van water in Suid-Afrika ná die uitslae van sy nasionale watermoniteringsveldtog van 2014, bekend as die Blou- en Groendruppel-takprojek, bestudeer is. Meer as 100 AfriForum-takke dwarsoor die land het deelgeneem. Volgens Julius Kleynhans, hoof van omgewingsake by AfriForum, kon die probleme met drinkwater vinnig reggestel word, maar rioolwater hou beduidende gesondheidsrisiko’s vir gemeenskappe dwarsoor Suid-Afrika in. “Nalatigheid by beplanning, bestuur en die instandhouding van infrastruktuur lei tot grootskaalse besoedeling van ons waterbronne. Dit kan beduidende risiko vir mense en die gemeenskap se gesondheid inhou,” het Kleynhans gesê. Bloudruppel Die Bloudruppel-uitslae het 11 munisipaliteite uitgewys waar drinkwater nie aan nasionale standaarde voldoen het nie. Dit was die volgende: Ingevolge SANS:241 nasionale standaard mag daar geen E.coli in drinkwater wees nie. Groendruppel Hierdie uitslae het groot kommer gewek oor verantwoordelike watergebruik en die instandhouding van dienste deur die regering. “Tot dusver het 43 watersuiweringsaanlegte in ons projek aan die minimum standaarde vir rioolwater voldoen. 33 voldoen nie, wat ŉ bedreiging vir menslike gesondheid, voedselsekerheid en die omgewing inhou,” het Kleynhans bygevoeg. Suid-Afrika se nasionale standaarde vir watergehalte maak voorsiening vir 1000 eenhede van E. coli per 100 ml water in behandelde riool. Munisipaliteite wat nie hieraan voldoen nie, sluit in: Apiesriviervallei Tshwane Metro Gauteng > 77 000 85 000 Amanzimtoti eThekweni LM Natal > 2 040 Bothaville Nala LM Vrystaat > 120 000 > 690 000 Brits Madibeng LM Noordwes > 1 000 000 > 610 000 De Mond (Hermanus) Overstrand LM Wes-Kaap 3600 Ermelo Msukaligwa LM Mpumalanga Green Drop 310 000 Hartbeespoort Madibeng LM Noordwes > 160 000 > 1 000 000 Heidelberg Lesedi LM Gauteng 20 000 Hercules Tshwane Metro Gauteng Green Drop 8 900 Kathu Gamagara LM Noord-Kaap 17 000 Klerksdorp City of Matlosana Noordwes > 3 500 690 000 Ladismith – Wes-Kaap Kannaland LM Wes-Kaap 4 450 Langberg Wizenberg LM Wes-Kaap 240 000 Lichtenburg Ditsobotla LM Noordwes > 120 000 59 000 Langkloof (Joubertina) Kou-Kamma LM Oos-Kaap Green Drop 11 500 Magaliesburg Mogale City LM Gauteng 530 000 Naboomspruit Mookgophong LM Limpopo > 1 000 000 > 1 000 000 Nylstroom Modimolle LM Limpopo > 29 000 310 000 Parys Ngwathe LM Vrystaat 4 800 Petrus Steyn Nketoana LM Vrystaat 14 000 Phalaborwa Ba-Phalaborwa LM Limpopo > 110 000 1 300 Pietersburg Polokwane LM Limpopo > 110 000 Potgietersrus Mogalakwena LM Limpopo > 1 200 92 000 Scottburgh Umdoni LM KwaZulu-Natal 3 710 Silverton Tshwane Metro Gauteng 2 400 Springbok Nama Khoi LM Noord-Kaap 1 250 Springs Ekurhuleni Metro Gauteng 2 400 Upington Khara Hais LM Noord-Kaap Green Drop 58 000 Volksrust Dr Pixley Ka Isaka LM Mpumalanga 17 000 Vredenburg Saldanah Bay LM Vrystaat 44 000 Warmbad Bela-Bela LM Limpopo > 1 000 000 > 1 000 000 Witbank eMalahleni LM Mpumalanga 2 800 Mafikeng Mafikeng LM Noordwes 7 300 Die uitslag van die 2014-verslag sal gebruik word om dieselfde infrastruktuur en ander in 2015 te meet. “Die projek het die gehalte van drinkwater en behandelde water dwarsoor die land getoets om nakoming van nasionale standaarde te verseker. Die monsters is deur onafhanklike SANAS-geakkrediteerde laboratoriums getoets en die uitslae is geanaliseer,” sê Kleynhans. AfriForum sal dwarsoor Suid-Afrika met al die hulpbronne tot sy beskikking optree om te verseker dat probleme onmiddellik opgelos word ten einde te verseker dat hierdie kosbare hulpbron bewaar word. Briewe word tans op munisipaliteite beteken wat nie voldoen aan die standaard nie. SMS die naam van jou dorp na 32277 om AfriForum te ondersteun in hierdie inisiatief om die volhoubare gebruik en beskerming van ons waterbronne te verseker. (R1/SMS) Klik hier om die volledige verslag te sien.